《月岩》
宋代·陈天瑞

怪石堆云矗太空，女娲炼出广寒宫。
一轮常满阴晴见，万古无亏昼夜同。
擣药声繁驱白兔，漏天孔正透清风。
肖明自照如来境，肯学嫦娥西复东。

作者简介：宋台州临海人，字德修，号南村，又号古堂。度宗咸淳五年进士。知金华县，有能名，师事王柏。宋末隐遁林壑，诗文极高古，效陶潜书甲子。有文集。